Na temelju članka 107. Zakona o odgoju i obrazovanju u osnovnoj i srednjoj školi (NN 87/08., 86/09., 92/10., 105/10., 90/11., 5/12., 16/12., 86/12., 126/12., 94/13., 152/14., 7/17., 68/18., 98/19., 64/20.) i članka 5. Pravilnika o načinu i postupku zapošljavanja u Osnovnoj školi Starigrad, ravnateljica Osnovne škola Starigrad raspisuje

**NATJEČAJ**

**za popunu radnog mjesta**

* Učitelj/ica informatike – 1 izvršitelj/ica na neodređeno, nepuno radno vrijeme – 24 sata tjedno
* Mjesto rada: Osnovna škola Starigrad i Područni odjel Tribanj Kruščica

Za prijam u radni odnos, uz opći uvjet za zasnivanje radnog odnosa sukladno općim propisima o radu, osoba koja zasniva radni odnos u školi mora ispunjavati i posebne uvjete utvrđene Pravilnikom o odgovarajućoj vrsti obrazovanja učitelja i stručnih suradnika u osnovnoj školi (NN 6/19, 75/20) i člankom 105. Zakona o odgoju i obrazovanju u osnovnoj i srednjoj školi  (Narodne novine, broj 87/08, 86/09, 92/10,105/10, 90/11, 5/12, 16/12, 86/12, 126/12, 94/13, 152/14., 07/17, 68/18, 98/19. i 64/20.) i to:

1. Poznavanje hrvatskog jezika i latiničnog pisma u mjeri koja omogućava izvođenje odgojno-obrazovnog rada
2. **Da je završila:**

a) studijski program nastavničkog smjera odgovarajućeg nastavnog predmeta na razini diplomskog sveučilišnog studija ili integriranog preddiplomskog i diplomskog sveučilišnog studija,

b) studijski program odgovarajuće vrste na razini diplomskog sveučilišnog studija ili integriranog preddiplomskog i diplomskog sveučilišnog studija ili specijalistički diplomski stručni studij odgovarajuće vrste te je stekla potrebno pedagoško-psihološko-didaktičko-metodičko obrazovanje s najmanje 55 ECTS-a (u daljnjem tekstu: pedagoške kompetencije), ako se na natječaj ne javi osoba iz točke a) ovoga stavka

- četverogodišnji dodiplomski stručni studij razredne nastave s pojačanim programom iz odgovarajućeg nastavnog predmeta ili integrirani preddiplomski i diplomski sveučilišni studij primarnog obrazovanja s modulom za izvođenje nastave odgovarajućeg nastavnog predmeta, ako se na natječaj ne javi osoba iz točke a) ovoga stavka.

c) preddiplomski sveučilišni ili stručni studij na kojem se stječe najmanje 180 ECTS bodova te je stekla

pedagoške kompetencije, ako se na natječaj ne javi osoba iz točaka a) i b) ovoga stavka.

Prijavu na natječaj potrebno je vlastoručno potpisati i u njoj navesti adresu odnosno e-mail adresu na koju će kandidatima biti dostavljene obavijesti vezane za postupak natječaja.

Poslove učitelja informatike može obavljati osoba koja je završila:

|  |  |  |  |
| --- | --- | --- | --- |
| **TOČKE** | **STUDIJSKI PROGRAM I SMJER** | **VRSTA I RAZINA STUDIJA** | **STEČENI AKADEMSKI NAZIV** |
| **a)** | **Informatika**  *smjer: nastavnički* | –     diplomski sveučilišni studij | *magistar edukacije informatike* |
| –     sveučilišni dodiplomski studij | *profesor informatike* |
| **Fizika i informatika**  *smjer: nastavnički* | –     integrirani preddiplomski i  diplomski sveučilišni studij  –     diplomski sveučilišni studij | *magistar edukacije fizike i informatike* |
| –     sveučilišni dodiplomski studij | *profesor fizike i informatike*  *profesor fizike i tehničke kulture s informatikom*  *profesor fizike i tehnike s informatikom* |
| **Informatika u obrazovanju** | –     diplomski sveučilišni studij | *magistar edukacije informatike* |
| **Informatika i tehnika**  *smjer: nastavnički* | –     diplomski sveučilišni studij | *magistar edukacije informatike i tehnike* |
| –     sveučilišni dodiplomski studij | *profesor informatike i tehničke kulture* |
| **Politehnika i informatika**  *smjer: nastavnički* | –     diplomski sveučilišni studij | *magistar edukacije politehnike i informatike* |
| **Informacijske znanosti**  *smjer: nastavnički* | –     diplomski sveučilišni studij | *magistar edukacije informacijskih znanost* |
| **Matematika i informatika**  *smjer: nastavnički* | –     integrirani preddiplomski i  diplomski sveučilišni studij  –     diplomski sveučilišni studij | *magistar edukacije matematike i informatike* |
| –     sveučilišni dodiplomski studij | *profesor matematike i informatike*  *profesor matematike (usmjerenje informatika)* |
| **b)** | **Informatika** | –     diplomski sveučilišni studij | *magistar informatike* |
| –     sveučilišni dodiplomski studij | *diplomirani informatičar* |
| **Informacijske znanosti**  *smjerovi: Informatika (istraživački), Informatologija* | –     diplomski sveučilišni studij | *magistar informacijskih znanost* |
| **Informacijsko i programsko inženjerstvo** | –     diplomski sveučilišni studij | *magistar informatike* |
| **Baze podataka i baze znanja** | –     diplomski sveučilišni studij | *magistar informatike* |
| **Informatologija** | –     diplomski sveučilišni studij | *magistar informatologije* |
| **Informacijske tehnologije** | –     diplomski sveučilišni studij | *magistar informacijske tehnologije* |
| **Računarstvo i matematika** | –     diplomski sveučilišni studij | *magistar računarstva i matematike* |
| –     sveučilišni dodiplomski studij | *diplomirani inženjer matematike, usmjerenje Računarstvo* |
| **Matematika**  *smjerovi:*  *Matematika i računarstvo, Računarski, Računarstvo* | –     diplomski sveučilišni studij | *magistar matematike* |
| –     sveučilišni dodiplomski studij | *diplomirani inženjer matematike (sva usmjerenja osim teorijske matematike)* |
| **Računarstvo** | –     diplomski sveučilišni studij | *magistar inženjer računarstva* |
| **Informacijska i komunikacijska tehnologija** | –     diplomski sveučilišni studij | *magistar inženjer informacijske i komunikacijske tehnologije* |
| **Organizacija poslovnih sustava** | –     diplomski sveučilišni studij | *magistar informatike* |
| **Politehnika i informatika** | –     diplomski sveučilišni studij | *magistar politehnike i informatike* |
| –     sveučilišni dodiplomski studij | *profesor politehnike*  *profesor PTO-a* |
| **Elektrotehnika i informacijska tehnologija** | –     diplomski sveučilišni studij | *magistar inženjer elektronike i informacijske tehnologije*  *magistar inženjer elektrotehnike i informacijske tehnologije* |
| **Elektrotehnika** | –     diplomski sveučilišni studij | *magistar inženjer elektrotehnike* |
| –     sveučilišni diplomski studij | *diplomirani inženjer elektrotehnike* |
| **Primijenjena matematika** | –     diplomski sveučilišni studij | –     magistar *matematike* |
| **Matematička statistika** | –     diplomski sveučilišni studij | –     magistar *matematike* |
| **Informacijski sustavi** | –     specijalistički diplomski stručni studij | *stručni specijalist inženjer informacijskih tehnologija* |
| **Politehnika**  *smjer: Informatika* | –     specijalistički diplomski stručni studij | *stručni specijalist inženjer informacijskih tehnologija* |
| **Primijenjeno računarstvo** | –     specijalistički diplomski stručni studij | *stručni specijalist inženjer računarstva* |
| **Politehnika**  *smjer: Informacijske tehnologije* | –     specijalistički diplomski stručni studij | *stručni specijalist inženjer politehnike* |
| **Informacijska tehnologija u poslovnim sustavima** | –     specijalistički diplomski stručni studij | *stručni specijalist poslovnih informacijskih sustava* |
| **IT menadžment** | –     specijalistički diplomski stručni studij | *stručni specijalist IT managementa* |
| **Učiteljski studij** | –     integrirani preddiplomski i diplomski sveučilišni studij | *magistar primarnog obrazovanja (Modul Informatike razvidan je iz Dopunske isprave o studiju)* |
| –     četverogodišnji dodiplomski stručni studij | *diplomirani učitelj razredne nastave s pojačanim programom iz nastavnoga predmeta Informatike* |
| **c)** | **Informatika** | –     preddiplomski sveučilišni studij | *sveučilišni prvostupnik (baccalaureus) informatike* |
| **Informacijske znanosti** | –     preddiplomski sveučilišni studij | *sveučilišni prvostupnik (baccalaureus) informacijskih znanosti* |
| **Informacijski sustavi** | –     preddiplomski sveučilišni studij | *sveučilišni prvostupnik (baccalaureus) informatike* |
| **Računarstvo** | –     preddiplomski sveučilišni studij | *sveučilišni prvostupnik (baccalaureus) računarstva* |
| **Matematika i informatika** | –     preddiplomski sveučilišni studij | *sveučilišni prvostupnik (baccalaureus) matematike i informatike* |
| **Matematika i računarstvo** | –     preddiplomski sveučilišni studij | *sveučilišni prvostupnik (baccalaureus) matematike i računarstva* |
| **Fizika i informatika** | –     preddiplomski sveučilišni studij | *sveučilišni prvostupnik (baccalaureus) fizike i informatike* |
| **Elektrotehnika i informacijska tehnologija** | –     preddiplomski sveučilišni studij | *sveučilišni prvostupnik (baccalaureus) elektrotehnike i informacijske tehnologije* |

Dokumentacija koju kandidati trebaju priložiti i dokazi o ispunjavanju uvjeta su:

* vlastoručnu i **potpisanu** prijavu
* životopis
* presliku diplome, odnosno dokaza o odgovarajućem stupnju obrazovanja
* dokaz o državljanstvu (presliku)
* uvjerenje nadležnog suda da podnositelj prijave nije pod istragom i da se protiv podnositelja prijave ne vodi kazneni postupak, odnosno da nema zapreka za zasnivanje radnog odnosa u školskoj ustanovi u smislu članka 106. Zakona o odgoju i obrazovanju u osnovnoj i srednjoj školi (ne starije od 8 dana od dana objave natječaja)
* elektronički zapis ili potvrdu o podacima evidentiranim u matičnoj evidenciji Hrvatskog zavoda za mirovinsko osiguranje
* ostali dokazi o ispunjavanju općih uvjeta propisanih Zakonom o radu odnosno posebnih uvjeta propisanih Zakonom o odgoju i obrazovanju u osnovnoj i srednjoj školi te drugim zakonima ili podzakonskim propisima

Navedene isprave odnosno prilozi dostavljaju se u neovjerenoj preslici.

Kandidati koji su pravodobno dostavili potpunu prijavu sa svim prilozima, odnosno ispravama i ispunjavaju uvjete iz natječaja biti će vrednovani u skladu s odredbama Pravilnika o načinu i postupku zapošljavanja u Osnovnoj školi Starigrad koji je dostupan na web stranici Škole pod rubrikom „Pravilnici“, poveznica: <http://os-starigrad-paklenica.skole.hr/upload/os-starigrad-paklenica/images/static3/808/attachment/Pravilnik_o_nacinu_i_postupku_zaposljavanja_u_OS_Starigrad.pdf>

Na natječaj se mogu javiti osobe oba spola sukladno Zakonu o ravnopravnosti spolova (Narodne novine, broj 82/08. i 69/17.)

Obavijest o vremenu i mjesto održavanja prethodne provjere znanja i sposobnosti kandidata i područje provjere dostaviti će se **elektroničkom poštom svakom prijavljenom kandidatu** (u prijavi na natječaj obavezno navesti e mail adresu).

***Osoba koja se poziva na pravo prednosti pri zapošljavanju sukladno članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine broj 121/17, 98/19 i 84/21), članku 48. stavku 1.-3. Zakona o civilnim stradalnicima iz Domovinskog rata (Narodne novine broj 84/21), članku 48. f Zakona o zaštiti vojnih i civilnih invalida rata (Narodne novine broj 33/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13 i 98/19), članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj 157/13, 152/14, 39/18 i 32/20) dužna je u prijavi na javni natječaj pozvati se na to pravo i uz prijavu priložiti svu propisanu dokumentaciju prema posebnom zakonu, a ima prednost u odnosu na ostale kandidate samo pod jednakim uvjetima.***

***Osoba koja se poziva na pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji uz prijavu na natječaj dužna je priložiti sve dokaze o ispunjavanju uvjeta iz natječaja i ovisno o kategoriji u koju ulazi sve potrebne dokaze (članak 103.st.1.Zakona) dostupne na poveznici Ministarstva hrvatskih branitelja:***

<https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf>

***Osoba koja se poziva na pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata uz prijavu na natječaj dužna je priložiti sve dokaze o ispunjavanju uvjeta iz natječaja te priložiti dokaze o ispunjavanju uvjeta za ostvarivanje prava prednosti pri zapošljavanju (članak 49.st.1.Zakona) dostupne na poveznici Ministarstva hrvatskih branitelja:***

<https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

Kandidatom prijavljenim na natječaj smatrati će se samo osoba koja podnese pravodobnu i potpunu prijavu te ispunjava formalne uvjete iz natječaja, a nepravodobne i nepotpune prijave neće se razmatrati.

Rok za podnošenje prijave je 8 dana od objave natječaja.

Prijave s potrebnom dokumentacijom, s naznakom „Za natječaj učitelja/ice informatike“ dostaviti na e mail adresu [skola@os-starigrad-paklenica.skole.hr](mailto:skola@os-starigrad-paklenica.skole.hr) ili poštom na adresu Osnovna škola Starigrad, Jose Dokoze 30, 23244 Starigrad.

Zaprimljenu dokumentaciju ne vraćamo kandidatima.

Kandidat prijavom na natječaj daje privolu za obradu osobnih podataka navedenih u svim dostavljenim prilozima odnosno ispravama za potrebe provedbe natječajnog postupka sukladno važećim propisima o zaštiti osobnih podataka.

Obavijest o ishodu natječajnog postupka s imenom i prezimenom odabranog kandidata, škola će objaviti na svojim mrežnim stranicama pod rubrikom „Natječaji“ u roku od 15 dana od dana odabira osobe u natječajnom postupku, te će se objavom rezultata natječaja smatrati da su svi kandidati obaviješteni i neće biti pojedinačno pisano obaviješteni.

Prije sklapanja ugovora o radu odabrani kandidat dužan je sve navedene priloge odnosno isprave dostaviti u izvorniku ili u preslici ovjerenoj od strane javnog bilježnika sukladno Zakonu o javnom bilježništvu („Narodne novine“, broj 78/93., 29/94., 162/98., 16/07., 75/09. i 120/16.).

KLASA: 112-08/22-01/02

URBROJ: 21985-1-39-02-22-21

U Starigradu, 11.3.2022. godine

Ravnateljica:

Jadranka Marasović, dipl. pedagog